مواصلات اور اطلاعاتی ٹیکنالوجی کی وزارت
انڈیاپوسٹ پے مینٹ بینک  اورریزروبینک کے جدت طرازی کے مرکز  نے مالی مصنوعات اورخدمات میں اختراعات کے لئے تعاون کیا
انڈیا پوسٹ پے مینٹ بینک  اورریزروبینک کے جدت طرازی کے مرکز نے آپس میں تال میل قائم کیاہے تاکہ پورے ملک کے معاشرے کے بڑے طبقوں کو مالی طریق کار تک رسائی میں اضافے کی غرض سے اپنی کوششوں پرتوجہ مرکوز کی جاسکے ۔ اورایک ارب ہندوستانیوں کو بلارکاوٹ مالی خدمات فراہم کی جاسکیں ۔
گزشتہ تیس برسوں کے دوران ، بھارت میں مستحکم اقتصادی ترقی ہوئی ہے۔ گزشتہ دہائی میں ، ملک نے ڈیٹا کے کم لاگت کے استعمال سے موبائل ٹیکنولوجی میں تیزی سے ترقی اورعوام الناس کے ذریعہ اسے اختیارکئے جانے کا مشاہدہ کیاہے ۔ البتہ ، اب بھی آبادی کے بڑے طبقات اوربہت چھوٹے اورچھوٹے کاروباری ادارے ایسے بھی ہیں ، جنھیں لازمی مالی خدمات اورمہارت تک محدود رسائی حاصل ہے ۔
مالیات تک عام رسائی ، سماج کی سبھی کی شمولیت والی ترقی کے لئے اہمیت کی حامل ضروریات میں سے ایک ہے اوراسی سلسلے میں آئی پی پی بی ، اورآربی آئی ایچ ، گاہکوں کی جگہوں پرہی ڈجیٹل پرمبنی خدمات فراہم کرکے موجودہ خامیوں کو دورکرنے کی غرض سے ، اختراعی مصنوعات اورپیش کش کی منصوبہ بندی ، ڈیزائن تیارکرنے اوراسے پایۂ تکمیل تک پہنچانے کا کام انجام دیں گے ۔آئی پی پی بی اورآربی آئی ایچ کے درمیان تعاون کی بدولت عوام الناس پراثرانداز ہونے والے پروجیکٹوں پرکام کیاجائے گا۔ اس کے علاوہ ، آئی پی پی بی ، آربی آئی ایچ کی سربراہی میں قومی اہمیت کے حامل اقدامات کے بارے میں آربی آئی ایچ کے ساتھ سرگرمی سے شرکت کرے گااور اس میں حصہ داری کرے گا۔
آربی آئی ایچ کے سی ای او جناب راجیش بنسل نے کہا:‘‘ آربی آئی ایچ میں ہم جو کچھ بھی کرتے ہیں اس میں گاہکوں کو مرکزی حیثیت دیئے جانے پرخاص طورپر توجہ مرکوز کی جاتی ہے ۔ بھارت کا مضبوط ڈجیٹل ذخیرہ ہمیں ایک منفرد موقع فراہم کرتاہے کہ ہم ، سبھی لوگوں کو ملک کے مالی احاطے کے اندر لے کرآئیں۔ مجھے آئی پی پی بی کے سابق ہمارے تعاون اوراشتراک سے پیداہونے والے مواقع اور بھارت کے شہریوں کے لئے پیداکئے جانے والے اثرات ان دونوں کے بارے میں بہت خوشی ہے ۔
آئی پی پی بی کے ایم ڈی اورسی ای او جناب جے وینکٹ رامو نے اس ساجھیداری کے بارے میں اظہارخیال کرتے ہوئے کہاکہ :اپنے آغاز سے ہی ، آئی پی پی بی ، کم آمدنی والے سبھی افراد اورایسے طبقات میں ، جن کے بینکوں میں کھاتے برائے نام ہیں ، مالی شمولیت کو فروغ دینے کے تئیں عہد بندہے ۔ اوراس مقصد کے لئے ڈاکخانوں اورٹیکنولوجی سے لیس بینکنگ طریق کارکے بے مثال نیٹ ورک کو بروئے کارلایاجارہاہے ۔ آربی آئی ایچ کے ساتھ ساجھیداری ، آئی پی پی بی کے سفرمیں ایک سنگ میل کی حیثیت رکھتی ہے ، تاکہ اس کے ڈجیٹل نیٹ ورک اورفزیکل نیٹ ورک کو ایک ارب ہندوستانی عوام کو جامع ، گاہکوں پرمرکوز اوراستعمال میں آسان ڈجیٹل طریقہ کارفراہم کرنے کی غرض سے بروئے کارلایاجاسکے ۔
آربی آئی ایچ کے بارے میں
ریزروبینک کااختراعی مرکز –آربی آئی ایچ ، ریزروبینک آف انڈیا  کا ایک مکمل ملکیت والا ذیلی ادارہ ہے ۔ جسے ایک ایسے ماحول کو فروغ دینے اور اس کے لئے شمولیت پیدا کرنے کی غرض سے قائم کیاگیاہے ، جس سے پورے مالی شعبے میں جدت طرازی اور اختراعات کے کاموں میں تیزی لائی جاسکے ۔ آربی آئی ایچ ، مالیاتی ایکونظام کے سبھی متعلقہ فریقوں اورشراکت داروں کے مابین ایک مشترکہ وژن کو استقامت فراہم کرنے کی غرض سے پلیٹ فارم فراہم کرے گااور بھارت کے مالی شعبے میں سب سے زیادہ توجہ طلب امورکو حل کرتے ہوئے ، جدت طرازی سے متعلق حکمت عملیاں مرتب کرنے میں ان کی مدد کرے گا۔
آئی پی پی بی کے بارے میں
انڈیا پوسٹ پے مینٹس بینک  کو مواصلات کی وزارت کے ڈاکخانے اورپوسٹ کے محکمے کے تحت قائم کیاگیاہے جس کے صدفیصد حصص کی ملکیت حکومت ہند کے پاس ہے ۔ عزت مآب وزیراعظم جناب نریندرمودی نے یکم ستمبر 2018کو آئی پی پی بی کا آغاز کیاتھا۔ اس بینک کو بھارت کے عام لوگوں کے لئے سب سے زیادہ قابل رسائی ، کفایتی اوربھروسے مند بینک بنانے کے وژن کے ساتھ قائم کیاگیاہے ۔ آئی پی پی بی کی بنیادی ذمہ داری ، ایسے علاقوں میں ، جہاں بینکوں کی سہولت بالکل فراہم نہیں ہے یا جہاں بینکوں کی سہولت بہت کم دستیاب ہیں ، رکاوٹوں کو دورکرنااور ہرشخص تک ان سہولیات کی رسائی کویقینی بناناہے۔ اوراس مقصد کے لئے 1,60,000ڈاک خانوں  اورچارلاکھ پوسٹل ملازمین پرمشتمل ایک نیٹ ورک کو بروئے کارلا یاجارہاہے۔آئی پی پی بی ، 13زبانوں میں دستیاب ، معلوماتی دستاویزات کے توسط سے بینکنگ سے متعلق سادہ اورکفایتی طریق کار فراہم کرتاہے ۔ آئی پی پی بی ، نقدی کے کم استعمال والی معیشت کو رفتار فراہم کرنے اورڈجیٹل انڈیا کے وژن میں تعاون فراہم کرنے کے تئیں عہدبندہے ۔ بھارت اس وقت خوشحال بنے گا جب بھارت کے ہرشہری کو مالی اعتبار سے محفوظ اوربااختیاربنانے کی غرض سے مساوی مواقع فراہم ہوں گے ۔ ہمارا نعرہ ہے :‘‘ہرگاہک اہم ہے ، ہرلین دین کی اہمیت ہے اوربینک میں جمع ہررقم بیش قیمتی ہے۔’’